ফের শহর কলকাতায় ইডির ম্যারাথন তল্লাশি

কলকাতা: ফের শহর ইডির ম্যারাথন তল্লাশি। অভিযোগ, এনআরআই কোটায় ডাক্তারিতে ভর্তি (Medical Entrance Scam) নিয়েও দুর্নীতি হয়েছে। এনআরআই অর্থাৎ নন রেসিডেন্ট ইন্ডিয়ান এই কোটায় ভুয়ো শংসাপত্র দেখে ডাক্তারি পড়াশোনা করা পড়ুয়াদের বাড়িতে ইডি। কলকাতা শহরের কেষ্টপুর এছাড়াও কাকদ্বীপ পূর্ব মেদিনীপুর সহ জেলা এবং শহর মিলিয়ে ছটি জায়গায় ম্যারাথন তল্লাশি।

জানা গিয়েছে, ডাক্তারিতে ভর্তির সময় জাল এনআরআই সার্টিফিকেট ব্যবহার করা হয়েছে। আর সেই সার্টিফিকেটের মাধ্যমে এনআরআই কোটায় ভর্তিও হয়েছেন অনেকে। সেই সূত্র ধরে বৃহস্পতিবার রাজ্যের ৬ জায়গায় তল্লাশি চালায় ইডি। তদন্তকারী আধিকারিকরা দেখছেন বিভিন্ন হাসপাতালের চিকিৎসাকেরা তার পরিবারের সদস্য সহ ছেলে মেয়েকে ভুয়ো শংসাপত্র দেখিয়ে ডাক্তারির পড়াশোনা করাচ্ছেন । কেষ্টপুরের ডাক্তার সুভাশিষ চক্রবর্তীর বাড়িতে ইডি। তার মেয়ে ডাক্তারি পড়াশোনা করছেন তারই যাবতীয় শংসাপত্র ঘটিয়ে রাখা হচ্ছে এছাড়াও কত টাকার চুক্তিতে শংসাপত্র নেওয়া হয়েছে তাও ঘটিয়ে দেখছেন তদন্তকারী আধিকারিকরা।

আরও পড়ুন: বিনীত গোয়েলের মামলা থেকে সরলেন হাইকোর্টের প্রধান বিচারপতি

এদিন কলকাতা, কাকদ্বীপ, উত্তর ২৪ পরগনার একাধিক এলাকা-সহ মোট ৬টি এলাকায় হানা দিয়েছে ইডি। শুভাশিস চক্রবর্তী তিনি পূর্ব মেদিনীপুর জেলার একটি সরকারি হাসপাতালে চিকিৎসক। পূর্ব মেদিনীপুরে ইতিমধ্যে পৌঁছে গেছেন ইডি। ঘিরে রেখেছে কেন্দ্রীয় বাহিনী। চলছে তল্লাশি। কীভাবে এই দুর্নীতির সঙ্গে যুক্ত তা এখনও স্পষ্ট নয়।

অন্য খবর দেখুন